wickkiey/tamil-wikipedia-chunked huggingface dataset:
# நோய் அறிகுறிகளும் உணர்குறிகளும்

பக்கவாதத்திற்கான அறிகுறிகள் பொதுவில் திடீரென சில வினாடிகளிலிருந்து சில நிமிடங்களில் தோன்றுபவையாக இருக்கும். அவை பொதுவாக தொடர்ந்து அதிகரித்துக் கொண்டு போவதில்லை. ஏற்படும் பாதிப்பானது, மூளை எவ்வளவு தீவிரமாக பாதிப்படைந்திருக்கிறது என்பதைப் பொறுத்து அமையும்.  
எமது பேசுதல், நடத்தல், எழுதுதல் போன்ற ஒவ்வொரு நடவடிக்கையும் மூளையிலுள்ள குறிப்பிட்ட தொழிற்பாட்டு மையங்களால் கட்டுப் படுத்தப்படுகின்றது. ஆகவே மூளையின் எந்தப் பகுதிக்கு குருதி வழங்கல் தடைப்படுகிறது என்பதைப் பொறுத்து அறிகுறிகளும் மாறுகின்றன. பொதுவாக பக்கவாதத்தினால், உடலின் ஒரு பக்கமே இவ்வாறு பாதிப்படைகிறது. மூளையின் எப்பகுதி தாக்கத்துக்கு உட்படுகிறதோ, அதற்கு எதிரான உடலின் பக்கமே பாதிப்புக்குள்ளாகிறது. ஆனால் இங்கு கூறப்படும் அறிகுறிகளும், உணர்குறிகளும் வேறு காரணங்களாலும் ஏற்பட சாத்தியங்கள் இருப்பதால், இவை கட்டாயமாக பக்கவாதத்தினால் ஏற்பட்டவையாக இருக்க வேண்டிய அவசியமில்லை.
# நோய் அறிகுறிகளும் உணர்குறிகளும்

## அடையாளம் காணும் ஆரம்பநிலை

முகத் தசைகளில் ஏற்படும் தளர்ச்சி, கையை தூக்க முடியாமல் போதல், அசாதாரணமாக பேசுதல் போன்றவை பக்கவாத நோயை கண்டு பிடிப்பதில் முதன்மையான அறிகுறிகளாக அறியப்படுகின்றன. (இம்மூன்று அறிகுறிகளில் ஏதாவதொன்று அறியப்படுகையில் பக்கவாதத்திற்கான நிகழ்தகவு வீதம் 5.5 எனவும், இம்மூன்றில் எந்தவொரு அறிகுறியும் இல்லாதிருக்கையில் பக்கவாதத்திற்கான நிகழ்தகவு வீதம் 0.39 எனவும் அறியப்பட்டுள்ளது).. இவை நோயை கண்டறிவதற்கான மிகச்சிறந்த முறையாக இல்லாவிடினும், விரைவாக நோயை கண்டறிய உதவும்.  
குறிப்பிட்ட இந்த முறையானது Department of Health (United Kingdom) and The Stroke Association, the American Stroke Association (www.strokeassociation.org) , National Stroke Association (US), The Los Angeles Prehospital Stroke Screen (LAPSS), The Cincinnati Prehospital Stroke Scale (CPSS). ஆகியவற்றால் FAST (face, arm, speech, and time) என அழைக்கப்படுகிறது. தொழில்ரீதியான நெறிமுறைகளில் இந்த முறையானது பரிந்துரைக்கப்படுகிறது.
# நோய் அறிகுறிகளும் உணர்குறிகளும்

## மேலதிக அறிகுறிகள்

- முகம், கை, கால்களில் திடீரென தளர்வும், உணர்வற்ற தன்மையும் ஏற்படல். இது பொதுவாக உடலின் ஒரு பக்கம் மட்டும் ஏற்படல்.
- வாய் ஒரு பக்கமாக இழுத்துக் கொள்ளல், விழுங்குதல் கடினமாதல்
- திடீரென ஏற்படும் குழப்பம், பேச முடியாமையும், கிரகிக்க முடியாமையும்.
- திடீரென ஒரு கண்ணிலோ, இரண்டிலுமோ பார்வைப் புலன் குறைவடைதல், அல்லது முற்றாக அற்றுப் போதல்
- திடீரென நடக்க முடியாமல் போதல், உடற் சமநிலை குழம்புதல்,
- காரணம் தெரியாமல் திடீரென ஏற்படும் தீவிர தலைவலி, மற்றும் மயக்க உணர்வு ஏற்படல்  
இவ்வாறான அறிகுறிகள் ஏற்படுமாயின், உடனடியாக வைத்தியசாலைக்குச் செல்லல் வேண்டும்.
# சிகிச்சை

சிகிச்சை மூலம் மூளைக்கு ஏற்படும் மேலதிக பாதிப்புக்கள் தடுக்கப்படுவதுடன், பக்கவாதம் ஏற்படுத்தக்கூடிய காரணிகளைக் கட்டுப்படுத்தி, மீண்டும் ஏற்படாமல் தடுத்தல் ஆகும்.  
பக்கவாதநோயானது உடனடியாக தீவிர சிகிச்சை கொடுக்கப்பட வேண்டிய ஒரு நோயாகும். பக்கவாத தாக்கம் ஏற்படின் மூளையின் கலங்கள் சில நிமிடங்களிலேயே அழிவடைய ஆரம்பித்து விடும். எனவே பக்க வாதத்துக்கான அறிகுறிகள் ஏதாவது சந்தேகப்படும்படியாக ஏற்படுமாயின், அறிகுறிகள் இல்லாமல் போகின்றதா எனப் பார்த்துக் கொண்டிராமல், உடனடியாக தீவிர சிகிச்சைப் பிரிவுக்கு அறிவித்து, கூடிய விரைவில் தகுந்த மருத்துவரின் உதவியை நாட வேண்டியது மிகவும் அவசியமாகும்.
# சிகிச்சை

## ஆரம்ப சிகிச்சை

- பக்கவாதத் தாக்கம் இருப்பின், உடலில் நீரற்றநிலை (dehydration) ஏற்படுவதற்கான சாத்தியம் அதிகமாக இருப்பதால், உடனடியாக நாளம் மூலம் திரவம் வழங்கப்படும்.
- மூளைக் கலங்களுக்கு போதியளவு பிராண வாயு கிடைப்பதை உறுதிப்படுத்தும் முகமாக, செயற்கையாக பிராண வாயு வழங்கப்படும்.
- மூச்செடுப்பதில் சிரமம் இருப்பின், அதை நிவர்த்தி செய்வதற்கான ஏற்பாடுகள் செய்யப்படும்.
- நெஞ்சு வலியுடன் வருபவர்களுக்குப் போலல்லாமல், பக்கவாதத்துடன் வரும் நோயாளிகளுக்கு பொதுவாக உடனடியாக ஆஸ்பிரின் கொடுக்கப்படுவதில்லை.
- விழுங்கும் தன்மையை அவதானித்தறியும் வரை உணவோ, நீராகாரமோ வாயினால் அருந்த அனுமதிக்கப்படுவதில்லை.
- மூளைக்கு போதியளவு இரத்த ஓட்டத்தை ஏற்படுத்துவதற்காக, உயர் இரத்த அழுத்தத்தை குறைப்பதற்கான மருந்துகள் வழங்கப்படும்.
- பக்கவாதம் ஏற்பட்டதற்கான காரணத்தை கண்டறியவும், மேலதிக பக்கவாதத் தாக்கம் ஏற்படுவதைத் தடுப்பதற்குமான நடவடிக்கைகள் உடனடியாக மேற் கொள்ளப்படும். காரணம் ஒரு முறை தாக்கத்துக்கு உட்பட்டவர்களிடம், மேலதிக தாக்கம் ஏற்படும் சாத்தியம் மிக அதிகமாக இருக்கும்.
# தடுக்கும் முறைகள்

- இரத்த அழுத்தம் அடிக்கடி பரிசோதிக்கப்பட்டு, உயர் இரத்த அழுத்தம் ஏற்படாமல் பாதுகாத்துக் கொள்ள வேண்டும். ஓரளவு உயர் இரத்த அழுத்தம் தொடர்ச்சியாக பல ஆண்டுகள் இருந்தாலே, பக்கவாதம் ஏற்படக் கூடிய காரணியாக மாறிவிடும்.
- உடலில் கொலஸ்ரோல் அளவு அதிகரிக்காமல் உணவு, உடற்பயிற்சி, மருந்துகள் மூலம் பார்த்துக் கொள்ள வேண்டும்.
- இதயத் துடிப்பு ஒழுங்கற்று இருக்குமாயின், அதனை சாதாரண நிலைக்கு கொண்டு வரத்தக்க மருந்துகள் எடுக்கப்பட வேண்டும்.
- பக்கவாதம் ஏற்படுவதற்கான மிக அதிகரித்த நிகழ்தகவுடயவர்களுக்கு ஆஸ்பிரின் கொடுக்கப்படுவதுண்டு.
- நீரிழிவு நோய் கட்டுப்பாட்டுக்குள் வைத்திருக்கப்பட வேண்டும்.
- புகைத்தல் தவிர்க்கப்பட வேண்டும்.
- பக்கவாதத்துக்கான அறிகுறிகள் தோன்றின், உடனடியாக அவசர சிகிச்சைப் பிரிவின் உதவியை நாட வேண்டும்.
# தடுக்கும் முறைகள்

## பராமரிப்பு

பக்கவாதத்தால் ஏற்படும் விளைவுகள் வேறுபடுவதால், பராமரிப்பும் அதற்கேற்பவே அமையும். பராமரிப்பின் நோக்கம் பக்கவாதத்தால் பாதிக்கப்பட்டவரை இயலுமானவரை சாதாரண வாழ்க்கை வாழ வழிவகுத்தல் ஆகும்.  
- நோயாளி படுக்கையிலேயே இருப்பாராயின், படுக்கைப்புண் ஏற்படுவதைத் தவிர்த்தல் வேண்டும். இதற்காக இரு மணித்தியாலத்துக்கு ஒரு முறை நோயாளி படுத்திருக்கும் பக்கத்தை மாற்றுவதுடன், தோலை உலர்வாகவும் சுத்தமாகவும் பேணுதல் வேண்டும்.
- நோயாளியின் கட்டுப்பாடின்றி சிறுநீர் வெளியேறுமாயின், செயற்கை சிறுநீர்க் குழாய் பொருத்தப்பட்டு, பராமரிப்பவருக்கு அக்குழாயைப் பராமரித்தல்பற்றி சொல்லிக் கொடுக்கப்பட வேண்டும்.
- நோயாளிக்கு விழுங்க முடியாது போனால், நாசியறை-இரைப்பைக் குழாய் பொருத்தப்பட்டு, அதன்மூலம் உணவு, நீர் என்பன வழங்கப்பட வேண்டும். இக்குழாயும் சுத்தமாக பராமரிக்கப்படல் வேண்டும்.
- நோயாளிக்கு நடப்பது கடினமாயின், சக்கர நாற்காலி, ஊன்றுகோல் என்பன பாவிக்க முடியும்.
- நோயாளி சாதாரண வாழ்க்கை வாழ ஏற்புடைய வகையில் வீட்டு சூழ்நிலைகள் மாற்றியமைக்கப்படல் நல்லது.
- நோயாளிக்குத் தேவையான உடற்பயிற்சி, தொழிற்பயிற்சி, பேச்சுப்பயிற்சி போன்றவற்றை வழங்க வேண்டும்.
- நோயாளிக்கு நிறையுணவு வழங்கலும், போதியளவு நீர் அருந்தச் செய்தலும் முக்கியமானவையாகும்.
# மேலதிக தகவல்களுக்கு

- பக்கவாதம்பற்றி அறியுங்கள்
- பக்கவாதம்: உங்களுக்கு வரும் சாத்தியம் உண்டா?
- பக்கவாத்தத்துக்கான எச்சரிக்கை அறிகுறிகள்
- பக்கவாதத்தை புரிந்துகொள்ளல்
- புகைத்தலும், பக்கவாதமும்
- உயர் இரத்த அழுத்தமும், பக்கவாதமும்
- பக்கவாதமும் நடத்தை மாற்றமும்
- பக்கவாதத்திற்குப் பின்னான இயலாமை
- பேச்சற்றவர்களை பராமரித்தல்
- பக்கவாதத்திற்குப் பின்னான பாலுறவு
# இனிமே நாங்கதான்

**இனிமே நாங்கதான்** தமிழில் 2007 இல் வெளிவந்த முதல் முழுநீள முப்பரிணாம இயங்குபடம். இதை மாய பிம்பம் ஊடக நிறுவனம் தயாரித்துள்ளது. இப்படம் விச்சு, வரது, வைத்தி, கேவிந்த் என்ற நான்கு நண்பர்களின் பணக்காரர் ஆக வேண்டும் என்ற கனவு பற்றியது. இப்படத்தின் கதை, திரைக்கதை, வசனம், ஆகியவற்றை எழுதிய இயக்கியவர் ச. வெங்கிபாபு. இளையராஜா இசையமைத்துள்ளார். 25 வரைகலைக் கலைஞர்கள் ஒரு ஆண்டு வேலை செய்து இந்தப் படத்தை நிறைவேற்றினார்கள்.
# இனிமே நாங்கதான்

## நடிகர்கள்

- எம். எசு. பாசுகர் - விஸ்வநாதன் ஆக
- பாண்டு - வரதராஜன் ஆக
- வாசு விக்ரம் - வைத்தியநாதன் ஆக
- லொள்ளு சபா மாறன் - கோவிந்தராஜன் ஆக
- முரளி குமார் - மதகுருவாக
# சுல்தான் (இயங்குபடம்)

**சுல்தான்** 2009 இல் வெளிவருவாறு திட்டமிட்ட படம். இது தமிழ். தெலுங்கு, இந்தி, ஆங்கிலம் ஆகிய மொழிகளில் வெளிவருவதாக இருந்தது. தமிழ்த் திரைப்பட நடிகர் ரஜனிகாந்தை நாயகனாக கொண்டு, அவரது மகள் சௌந்தரியா ரஜினிகாந்த் கதை, வசனம் எழுதி இயக்க முற்பட்டார். அதிகமான முன்னேற்பாடுகள் இருந்தாலும் இப்படம் கைவிடப்பட்டது. இப்படத்திற்கு பதிலாக கோச்சடையான் திரைப்படத்தை இயக்கினார்.
# வார்ப்புரு:தமிழ் இயங்குபடங்கள்

| <>**தமிழ் இயங்குபடம்**</> |  |
| --- | --- |
| <>அண்ணமார் சாமி கதை</> |  |
| <>இனிமே நாங்கதான்</> |  |
| <>புரட்சித் தலைவன்</> |  |
| <>சுல்தான்</> |  |
| <>எசுரேற் போய்சு</> |  |
| <>மாய விம்பம்</> |  |
| <>ஓச்சர் கலையகம்</> |  |
| <>[ தொகு]</> | } |
# காரம் (வேதியியல்)

வேதியியலில், **காரம்** (என்பது நேர்மின்னி (புரோட்டான்) *பெற்றுக்கொள்ளத்தக்க* ஒரு பொருள் என்பது ஒரு பொது வரையறை. இங்கே பெரும்பாலும் இது நீர்க்கலவை அல்லது நீர்க்கரைசல்பொருளாக இருக்கும். காரத்திற்கு நேர்மாறாக, காடி என்பது நேர்மின்னியை *தரவல்லது* என வரையறை செய்யப்படுகின்றது. இக்கருத்துகள் காடி-காரம் பற்றிய புரோன்ஸ்ட்டெடு-லோரி கொள்கைகளைப் பின்பற்றியது.  
அரேனியசின் வரையறையின் படி, நீர்க் கரைசலில், ஐதராக்சைடு எனப்படும் எதிர்மின்மம் கொண்ட ஆக்சிசன்-ஐதரசன் (<sup>-</sup>OH) மின்மக்கூறு (OH− ions) உண்டாகும் பொருள் காரம் எனப்படும். இது ஆல்க்கலி என்றும் கூறப்படும். காரமாகிய சோடியம் ஐதராக்சைடு (NaOH), நீரில் கரைந்து Na<sup>+</sup> &nbsp;&nbsp;+ &nbsp;&nbsp;<sup>-</sup>OH ஆகிய பொருட்களை உண்டாக்குகின்றது. <sup>-</sup>OH உண்டாவதால் NaOHஒரு காரம் ஆகும். ஆனால் அரேனியசின் விளக்கத்தை மீறி, புரோன்ஸ்ட்டெடு-லோரி கொள்கையின் படி மின்மக்கூறு உடைய *ஐதராக்சைடு தராத பொருளும், நேர்மின்னியைப் பெற்றுக்கொண்டால்*, காரமாகக் கருதப்படும்.  
எடுத்துக்காட்டாக கந்தகக் காடியுடன் (H<sub>2</sub>SO<sub>4</sub>) அமோனியாவைச் (NH<sub>3</sub>) சேர்த்தால், நேர்மின்னி ஏற்கும் NH<sub>4</sub><sup>+</sup> உம் மற்றும் HSO<sub>4</sub><sup>-</sup> உம் கிட்டுகின்றது, ஆகையால் அமோனியா ஒரு காரம் (இங்கு ஐதராக்சைடு உண்டாகவில்லை என்பதைக் கருத்தில் கொள்ளவேண்டும்). காரம் என்பது வேறொரு நோக்கில், ஜி. என். லூயிசின் விளக்கப்படி, இரண்டு எதிர்மின்னிகளைத் தரவல்லது. வேதியியல் பிணைப்பில் கட்டுண்டு இல்லாமல் இருக்கும் இரு எதிர்மின்னிகளை தரவல்ல பொருட்கள் காரம் அல்லது **லூயிசு காரம்** எனப்படும். அப்படி தரும் இரண்டு எதிர்மின்னிகளைப் பெற்று வேதியியல் பிணைப்புக்ள் கொண்டால், அது **லூயிசு காடி** எனப்படும். லூயிசு காரத்திற்கு அமோனியாவை (NH<sub>3</sub>) எடுத்துக்காட்டாகக் கூறலாம்: NH<sub>3</sub> வில் உள்ள நைட்ரசனின் மொத்தம் ஏழு எதிர்மின்னிகளில், இரண்டு எதிர்மின்னிகள் வேதியியல் பிணைப்பு கொள்ளாமல் இருக்கின்றன, இவை போரான் டிரை-புளோரைடு (BF<sub>3</sub>) என்னும் பொருளோடு சேரவல்லது.  
நீரில் கரைந்த பொருளால், ஐதராக்சைடு ஏற்பட அடிப்படையாக இருக்கும் நீரில் உள்ள எதிர்மின்னி இழந்த ஐதரசன் அணுக்களின் அளவைக் குறிக்கும் பி.ஹெச் (pH) எண் 7.0 ஐக்காட்டிலும் கூடுதலாக இருந்தால் அது காரம் என்றும் பொதுவாக வரையறை செய்யப்படுகின்றது.  
காரம் என்பது வேதியியல் நோக்கில் காடியின் எதிரானது எனக்கொள்ளலாம். காரமும் காடியும் சேர்ந்தால் வேதியியல் வினை அற்றதாக (வேதியியல் நடுமை அடைந்ததாகக்) கொள்ளப்படும். காடியின் விளைவு நேர்மின்மம் கொண்ட ஐதரோனியம் (hydronium ion, H<sub>3</sub>O<sup>+</sup>) அடர்த்தியைக் கூட்டுதலும், காரத்தின் விளைவு அதன் அடர்த்தியைக் குறைத்தலும் ஆகும். காரமும், காடியும் சேர்ந்தால் நீரும் உப்புகளுமோ அல்லது உப்புக்கரைசலுமோ உண்டாகும்.
# காரம் (வேதியியல்)

## பண்புகள்

காரங்களின் பொதுவான பண்புகள் கீழ்க்காண்பனவற்றை உள்ளடக்கியள்ளன:
- அடர் அல்லது வலிமையான காரங்கள் அமிலத்தன்மையுள்ள பொருட்களுடன் தீவிரமாக வினைபுரிகின்றன.
- காரங்களின் நீர்த்த கரைசல்கள் அல்லது உருகிய கரைசல்கள் அயனிகளாக சிதைவடைந்து மின்சாரத்தை கடத்துகின்றன.
- PH நிறங்காட்டி: காரங்கள் சிவப்பு லிட்மசு தாளை நீலமாக மாற்றுகின்றன. பினால்ப்தலீனுடன் இளஞ்சிவப்பு (pink) நிறத்தைத் தருகின்றன.
- புரோமோமெதில் நீலத்தை அதனது இயல்பான நீல நிறமாகவே வைத்திருக்கிறது. மெதில் ஆரஞ்சு நிறங்காட்டியுடன் மஞ்சள் நிறத்தைத் தருகிறது.
- இயல்பான நிலையில் காரக்கரைசலின் காரகாடித்தன்மைச் சுட்டெண் மதிப்பானது 7 ஐ விட அதிகமாக இருக்கும்.
- காரங்கள் கசப்புச் சுவையுடையவை
# காரம் (வேதியியல்)

## நீருடன் காரத்தின் வினைகள்

கீழே தரப்பட்டுள்ள வினையானது ஒரு காரத்திற்கும் (B) நீருக்கும் இடையேயான ஒரு பொதுவான வினையைக் குறிக்கிறது. இந்த வினையில் ஒரு இணை அமிலமும் (*conjugate acid*) (BH<sup>+</sup>), ஒரு இணை காரமும் (*conjugate base*) (OH<sup>−</sup>): உருவாகின்றன:  
: B<sub>(aq)</sub> + H<sub>2</sub>O<sub>(*l*)</sub> ⇌ BH<sup>+</sup><sub>(aq)</sub> + OH<sup>−</sup><sub>(aq)</sub>  
இந்த வினையின் வேதிச்சமநிலையின் மாறிலி K<sub>b</sub>, கீழ்க்காணும் பொதுவான வாய்ப்பாட்டைப் பயன்படுத்தி கண்டறியலாம். இதன் விளைவாக, நீருடன் வினைபுரியும் காரங்கள் ஒப்பீட்டளவில் சிறிய சமநிலை மதிப்புகளைக் கொண்டுள்ளன. ஒரு சில தனிமங்கள் மட்டுமே காரத்தின் பண்புகளைத் தரக்கூடிய திறன் பெற்றவையாக உள்ளன. குறைவான கரைதிறன் காரணமாக, அலுமினியம் ஐதராக்சைடு மற்றும் மெக்னீசியம் ஐதராக்சைடு போன்ற அமில எதிர்ப்பிகள் தொங்கல் கரைசல்களாக பயன்படுத்தப்படுகின்றன. இந்த சேர்மங்கள் தங்களின் குறைவான கரைதிறன் காரணமாக, ஐதராக்சைடு அயனிகளின் செறிவு அதிகரிப்பதைத் தடுத்து வாய், உணவுக்குழல் மற்றும் வயிற்றுப் பகுதியில் உள்ள திசுக்களுக்கு ஊறு விளைவிக்கப்படுவதைத் தடுக்கிறது. வினையானது தொடர்ந்து நடைபெறும் போது உப்புக்களானது கரைந்து வயிற்றில் உருவாகும் அமிலமானது தொங்கல் கரைசல்களிலிருந்து உருவாக்கப்படும் ஐதராக்சைடு அயனிகளுடன் வினைபுரிகிறது. அதிக வலிமை மிகு காரங்கள் நீரில் கிட்டத்தட்ட முழுமையாக நீராற்பகுக்கப்பட்டு சமனப்படுத்தும் விளைவில் முடிவடைகின்றன. இந்தச் செயல்முறையில், நீா் மூலக்கூறானது தனது ஈரியல்புத் தன்மையின் காரணமாக, வலிமை மிகு காரத்துடன் இணைந்து ஒரு ஐதராக்சைடு அயனியை வெளியேற்றுகிறது. மிக வலிமை மிகு காரங்கள் நீரற்ற நிலையிலும், மிகவும் வலிமை குறைந்த அமிலத்தன்மையுள்ள C–H தொகுதிகளிலிருந்தும் கூட ஐதரசனை நீக்கம் செய்ய இயலும்.  
- லித்தியம் ஐதராக்சைடு (LiOH)
- சோடியம் ஐதராக்சைடு (NaOH)
- பொட்டாசியம் ஐதராக்சைடு (KOH)
- ருபீடியம் ஐதராக்சைடு (RbOH)
- சீசியம் ஐதராக்சைடு (CsOH)
- கரைசலில் உள்ள மெக்னீசியம் ஐதராக்சைடு (; (திண்ம மெக்னீசியம் ஐதராக்சைடு குறைவான கரைதிறன் கொண்டுள்ளதால் வலிமை குறைந்த காரமாகவே செயல்படுகிறது)
- கால்சியம் ஐதராக்சைடு
- ஸ்ட்ரான்சியம் ஐதராக்சைடு
- பேரியம் ஐதராக்சைடு  
வலிமை மிகு காரங்களின் நேர் மின் அயனிகள் தனிம வரிசை அட்டவணையின் முதல் மற்றும் இரண்டாம் தொகுதியைச் சார்ந்தவை (கார உலோகங்கள் மற்றும் கார மண் உலோகங்கள்).
p*K<sub>a</sub>* மதிப்பானது 13 ஐ விட அதிகமாக இருந்தால் மிகவும் வலிமை குறைந்த அமிலங்களாகும். இவற்றின் இணை காரங்கள் (conjugate base) வலிமை மிகு காரங்களாகும்.
வலிமை மிகு காரங்கள் வலிமை மிகு அமிலங்களுடன் வினை புரிந்து நிலையான சோ்மங்களை உருவாக்கவல்லவை. வலிமை குறை காரங்கள் வலிமை குறை அமிலங்களுடன் வினைபுரிந்து நிலையான சேர்மங்களை உருவாக்கும் திறனற்றவையாகும்.
# காரம் (வேதியியல்)

## நீருடன் காரத்தின் வினைகள்

### சிறப்புக் காரங்கள்

தொகுதி 1 உள்ள தனிமங்களின் கார்பன்எதிரயனி, அமைடுகள் மற்றும் ஐதரைடுகளின் உப்புக்கள் வலிமை மிகு காரங்களை விட சிறப்பான காரங்களாக செயல்படுகின்றன. இவற்றின் இணை அமிலங்களான ஐதரோகார்பன்கள், அமீன்கள் மற்றும் டைஐதரசன் ஆகிய நிலையான சோ்மங்கள் மிகவும் வலிமை குறைந்த அமிலங்களாக இருப்பதுவே இதற்கான காரணமாகும். பொதுவாக, சோடியம் போன்ற துாய கார உலோகங்களை அவற்றின் இணை அமிலங்களோடு சேர்ப்பதன் காரணமாக இத்தகைய காரங்களானவை பெறப்படுகின்றன. இத்தகைய காரங்களே சிறப்புக்காரங்கள் (superbases) என அழைக்கப்படுகின்றன. இத்தகைய சிறப்புக் காரங்களை நீா்க்கரைசலில் வைப்பதென்பது இயலாத காரியமாக உள்ளது. ஏனெனில், ஐதராக்சைடு அயனியை விட இவை வலிமை மிகுந்தவையாக உள்ளன. அதன் காரணமாக, இவை நீரின் இணை அமிலத்தைக் கூட புரோட்டான் நீக்கம் செய்து விடுகின்றன. உதாரணமாக, எத்தனாலின் இணை காரமான ஈத்தாக்சைடு அயனியானது நீரின் முன்னிலையில் கீழ்வரும் வினையில் ஈடுபடுகிறது.
: + → +
சிறப்புக் காரங்களுக்கான எடுத்துக்காட்டுகள்:
- n-பியூடைல்லித்தியம் (n-C<sub>4</sub>H<sub>9</sub>Li)
- லித்தியம் டை ஐசோபுரோபைல்அமைடு (LDA) [(CH<sub>3</sub>)<sub>2</sub>CH]<sub>2</sub>NLi
- லித்தியம் டை எதிலமைடு (LDEA)
- சோடியம் அமைடு (NaNH<sub>2</sub>)
- சோடியம் ஐதரைடு (NaH)
- லித்தியம் பிஸ்(ட்ரைமெதில்சிலலைல்)அமைடு
# காரம் (வேதியியல்)

## நடுநிலைக் காரங்கள்

ஒரு நடுநிலைக் காரமானது நடுநிலை அமிலத்துடன் வினைபுரியும் போது மின் இறுக்க நிலை ஒன்று தோற்றுவிக்கப்படுகிறது. முன்னதாக காரத்திற்கு மற்றுமே உரித்தான எலெக்ட்ரான் இணையை அமிலம் மற்றும் காரம் ஆகியவை பகிர்ந்து கொள்கின்றன. இதன் விளைவாக, ஒரு உயா் இருமுனைத் தன்மையானது உருவாக்கப்படுகிறது. இந்த உயா் இருமுனைத் தன்மையானது மூலக்கூறினை மாற்றி அமைப்பதன் மூலம் மட்டுமே சரிசெய்யப்படும்.
# காரம் (வேதியியல்)

## காரங்களின் பயன்கள்

- சோடியம் ஐதராக்சைடானது சோப்பு, காகிதம், ரேயான் செயற்கை இழை ஆகியவற்றின் தயாரிப்பில் பயன்படுகிறது.
- கால்சியம் ஐதராக்சைடானது(நீர்த்த சுண்ணாம்பு) சலவைத்துாள் தயாரிப்பில் பயன்படுகிறது.
- கால்சியம் ஐதராக்சைடானது மின் உற்பத்தி நிலையங்கள் மற்றும் தொழிற்சாலைகளில் வெளியேற்றப்படும் கந்தக டை ஆக்சைடை துாய்மைப்படுத்தப் பயன்படுகிறது.
- மெக்னீசியம் ஐதராக்சைடானது வயிற்றில் உருவாகும் அமிலத்தன்மையை சரிசெய்து செரிமானமின்மையைக் குணப்படுத்தும் அமில எதிர்ப்பியாகப் பயன்படுகிறது.
- சோடியம் கார்பனேடடானது சலவை சோடாவாகவும், தண்ணீரின் கடினத் தன்மையை நீக்க உதவும் பொருளாகவும் பயன்படுகிறது.
- சோடியம் ஐதரசன் கார்பனேட்டானது சமையல் சோடா தயாரிப்பிலும், வயிற்று செரிமானப் பிரச்சனைகளை சரி செய்யும் அமில எதிர்ப்பியாகவும், சோடா அமிலத் தீயணைப்பான்களிலும் பயன்படுகிறது.
- அம்மோனியம் ஐதராக்சைடானது துணியிலிருந்து மசகுக்கறையினை (grease stain) அகற்றப் பயன்படுகிறது.
# லயன் காமிக்ஸ்

**லயன் காமிக்ஸ்** பிரகாஷ் பதிப்பகத்தாரால் பதிப்பித்து தமிழில் வெளிவரும் ஒரு சித்திரகதை இதழ். முத்து காமிக்ஸ், திகில் காமிக்ஸ், மினி லயன் காமிக்ஸ், ஜூனியர் லயன் ஆகியவை தொடர்புடைய சித்திரகதை இதழ்கள் எனக் கூறப்படக் காரணம் அனைத்துப் புத்தகங்களையும் பிரகாஷ் பதிப்பகத்தாரே பதிப்பித்து வெளியிடுகின்றனர்.
# லயன் காமிக்ஸ்

## வரலாறு

முத்து காமிக்ஸ் முதலில் 1972-ஆம் ஆண்டு ஜனவரி மாதம் M. சௌந்தரபாண்டியன் என்பவரால் வெளியிடப்பட்டது. முத்து காமிக்சின் முதலாவது புத்தகம் **இரும்புக்கை மாயாவி** எனும் தலைப்பில் வெளிவந்தது, 128 பக்கங்களை கொண்டிருந்த அந்த முதல் புத்தகம் இந்திய ரூபாய் **₹0.90** பைசாவிற்கு விற்கப்பட்டது.  
பின்னாளில் முத்து காமிக்சை ஆரம்பித்து வெளியிட்ட நிறுவனர் சௌந்தரபாண்டியனின் மகனான **விஜயன்** என்பவர் தந்தையை போலவே தானும் **லயன் காமிக்ஸ்** எனும் புதிய சித்திரக்கதை இதழை 1984 இல் வெளியிட்டார். லயன் காமிக்சின் முதல் இதழ் **மாடஸ்டி பிளைசி** எனப்படும் பிரிட்டிஷ் காமிக்ஸ் கதாநாயகியைக் கொண்டு **கத்தி முனையில் மாடஸ்டி** எனும் தலைப்பில் ₹2.00 ரூபாய் விலையில் வந்தது.  
லயன் காமிக்ஸ் துவங்கிய சமயத்தில் அதன் எடிட்டர் விஜயனின் வயது 17, லயன் காமிக்ஸை வெற்றிகரமாக நடத்திய விஜயன் பின்னர் முத்து காமிக்ஸ் வெளியீடு எண்: 168, **கடல் பிசாசு** இதழில் இருந்து முத்து காமிக்சையும் தனது பொறுப்பில் ஏற்றுக் கொண்டார். தொடர்ந்து **திகில், மினி லயன்** போன்ற காமிக்ஸ் இதழ்களையும் துவங்கி வெற்றிகரமாக நடத்தினார் விஜயன்.  
1984 காலப்பகுதியில் லயன் காமிக்சிற்குப் போட்டியாக **ராணி காமிக்ஸ்** தமிழில் அறிமுகம் ஆகியது. ராணி காமிக்ஸை **தினத்தந்தி** நிறுவனத்தார் பதிப்பித்தனர். ஆயினும் 2005-ம் ஆண்டளவில் வாசிப்பு பெருமளவில் நலிவடைந்து ராணி காமிக்ஸ் வெளியீடு நிறுத்தப்பட்டது. 2000 ஆண்டின் துவக்கத்தில் கேபிள் டிவி, இண்டர்நெட், வீடியோ கேம்ஸ், சினிமாக்களின் வருகையின் தாக்கம் காரணமாக வாசிப்பு சுருங்கி போனது, வாசகர்கள் குறைவு காரணமாக **கோகுலம், ரத்னபாலா, பூந்தளிர், பாலமித்ரா, மேத்தா காமிக்ஸ், அசோக் காமிக்ஸ்** போன்ற தமிழ் சிறுவர் மாத இதழ்கள் அனைத்தும் நின்று போயின. **அம்புலிமாமா** எனும் சிறுவர் இதழ் 2013-ம் ஆண்டுவரை வந்து நின்று போனது. எனினும் **லயன் காமிக்ஸ்** இன்றளவும் தொடர்ந்து பதிப்பிக்கப்பட்டு வருகின்றது.  
தற்போது பெருமளவில் வாசிப்பு குறைந்து போனதால் லயன் காமிக்ஸ் முன்பு போல கடைகளில் பெரும்பாலும் விற்கப் படுவதில்லை. ஆண்டு சந்தா வழியாகவும், புத்தக கண்காட்சி விழாக்களிலும் மட்டுமே லயன், முத்து காமிக்ஸ் விற்கப் படுகிறது. ஆரம்ப காலத்து வாசகர்கள் இன்றளவும் தொடர்ந்து ஆண்டு சந்தா செலுத்தி லயன், முத்துவை ஆதரித்து வருகின்றனர்.  
2011 டிசம்பர் மாதத்தில் இருந்து லயன் காமிக்ஸ் வெளியீடுகள் குறித்து அறிவிக்க **லயன்-முத்து** வலைத்தளம் ஆரம்பித்து ஒவ்வொரு மாதமும் வரும் இதழ்கள் குறித்து அறிவிப்பு செய்கிறார் எடிட்டர் S. விஜயன்.
# லயன் காமிக்ஸ்

## முத்து காமிக்ஸ் நாயகர்கள்

பெரும்பாலான இதழ்கள் அமெரிக்க, ஐரோப்பிய நாடுகளில் வெளிவந்த கதைகளில் இருந்து மொழிபெயர்க்கப்பட்டவை. பிரிட்டிஷ் சிறுவர் இதழான ப்ளீட்வே பதிப்பகத்தின் பிரதம நாயகர்கள் முத்து காமிக்ஸில் முக்கிய நாயகர்களாக வலம் வந்தனர். இரும்புக்கை மாயாவி, ஜானி நீரோ, C.I.D. லாரன்ஸ் & டேவிட், வேதாளர், ரிப் கிர்பி, சார்லி, மாண்ட்ரேக், பிலிப் காரிகன், போன்ற மிகவும் பிரபலமான ஆங்கில காமிக்ஸ் பத்திரங்கள் முத்துவில் தொடர்ந்து வந்தனர், பின்னாளில் பெல்ஜியத்தின் மிகப் பிரபலமான கேப்டன் டைகர், லார்கோ வின்ச், தோர்கல், ரிப்போர்டர் ஜானி, ப்ளூகோட் பட்டாளம், சிக் பில், ஆகிய நாயகர்களும் முத்துவில் தொடர்ந்து வந்தனர், இத்தாலியின் போனெல்லி பதிப்பகத்தின் டிடெக்டிவ் ராபின், மர்ம மனிதன் மார்டின், போன்ற நாயகர்களும் முத்து காமிக்ஸில் இடம் பெற்றனர்.
# லயன் காமிக்ஸ்

## லயன் காமிக்ஸ்

1984-ம் ஆண்டு துவங்கப்பட்ட லயன் காமிக்ஸ் தமிழ் காமிக்ஸ் வரலாற்றில் முக்கியமான இடத்தை கொண்டுள்ளது. 80, 90 களில் பல நாயகர்களின் கதைகளை வெளியிட்டு தமக்கென்று ஒரு நிலையான வாசக வட்டத்தையே உருவாக்கியிருந்தது. 2000, ஆண்டு பிறந்த போது கேபிள் டிவி, இணையம், வீடியோ கேம்ஸ் போன்றவைகளால் வாசகர்களின் வாசிப்பு திறனும் சிறுவர் இதழ்களை வாங்கும் திறனும் குறைந்து போனதால் 2010-ம் ஆண்டு வரை லயன், முத்து காமிக்ஸ் குறைந்த புத்தகங்களே வெளிவந்தன. இந்த பத்தாண்டுகளில் பல சிறுவர் இதழ்கள் வெளிவராமல் நின்றே போனது. 2012 ஆண்டிற்கு பிறகு லயன், முத்து காமிக்ஸ் இதழ்களுக்கு மறுமலர்ச்சி ஏற்பட்டது என்று கூற வேண்டும். எடிட்டர் விஜயன் பெரும் முனைப்புடன் அயல்நாட்டில் வரும் உயர்தரத்துடன் வண்ணப் புத்தகங்களை வெளியிட்டு லயன், முத்து காமிக்ஸ் இதழ்களுக்கு மறுமலர்ச்சியை ஏற்படுத்தினார். 2012-ம் ஆண்டிலிருந்து 2025 வரையில் மட்டுமே கிட்டத்தட்ட 1000 இதழ்களை தயாரித்து வெளியிட்டு தமிழ் காமிக்ஸ் வரலாற்றில் சாதனை புரிந்துள்ளார். தொடர்ந்து இன்றளவும் அமெரிக்க, ஐரோப்பிய காமிக்ஸ் புத்தகங்களை உரிமம் வாங்கி தமிழில் நல்ல தரத்துடன் பதிப்பித்து வருகிறார் விஜயன்.  
லயன் காமிக்ஸில் பெரும்பாலும் டிடெக்டிவ், அட்வென்சர், கௌபாய், போர், சாகசம் என அனைத்து வகையிலும் காமிக்ஸ் தொடர்ந்து வெளி வருகிறது. **மாடஸ்டி பிளைசி, ஸ்பைடர், ரோபோட் ஆர்ச்சி, டயபாலிக், டெக்ஸ் வில்லர், XIII, ரிப் கிர்பி, பிலிப் காரிகன், லக்கி லூக், சிக் பில்,** போன்ற நாயகர்கள் தொடர்ந்து வருகின்றனர்.
# லயன் காமிக்ஸ்

## திகில் காமிக்ஸ்

1986-ம் ஆண்டு ஜனவரியில் எடிட்டர் விஜயனால் திகில் காமிக்ஸ் ஆரம்பிக்கப்பட்டது. திகில், பெயருக்கேற்றார் போல பல திகில் கதைகளை கொண்டிருந்தது. இங்கிலாந்தில் வெளிவந்த சிறுவர் ஹாரர் இதழான **ஸ்க்ரீம்** வார இதழின் கதைகள் பெரும்பாலும் திகில் இதழில் மாதந்தோறும் வெளிவந்தது. பின்னர் **பிராங்கோ பெல்ஜிய** படைப்புகளும் தொடர்ந்து வந்தது. தொடர்ச்சியாக **கோல்டு கீ** எனும் அமெரிக்க பதிப்பகத்தின் கதைகளும் வெளிவந்தன. மொத்தம் 61 இதழ்கள் வெளிவந்து 1990-களின் நடுவில் திகில் நின்றுபோனது.  
**கேப்டன் பிரின்ஸ், கறுப்புக் கிழவி கதைகள், பேட்மேன், சாகச வீரர் ரோஜர், C.I.D. மார்ஷல், ரிப்போர்டர் ஜானி, XIII, ப்ருனோ ப்ரேசில்** போன்ற நாயகர்கள் திகிலில் தொடர்ந்து வந்தனர்.
# லயன் காமிக்ஸ்

## மினி லயன் காமிக்ஸ்

மினி லயன் பெரும்பாலும் கார்டூன் கதைகளை கொண்டிருந்தது. இதன் முக்கிய நாயகர்கள் என **லக்கி லூக், சிக் பில்** போன்றோரின் கதைகள் தொடர்ந்து வந்தன. மற்றும் **டிஸ்னி அங்கிள் ஸ்க்ரூஜ்** கதைகளும் வெளிவந்தன. இடையிடையே பிரிட்டிஷ் ப்ளீட்வே இதழ்களின் கதைகளும் இடம் பெற்றன. **ரிப் கிர்பி, சார்லி, சுஸ்கி விஸ்கி, அலிபாபா, ஹெர்லக் ஷோம்ஸ்** போன்ற நாயகர்களின் கதைகளும் வெளிவந்தது. மொத்தம் 40 புத்தகங்களோடு மினி லயன் நின்று போனது. ஜூனியர் லயன் நான்கு இதழ்கள் வெளிவந்து அதுவும் நின்று போனது.
# ராணி காமிக்ஸ்

**ராணி காமிக்ஸ்** தமிழில் வெளிவந்த ஒரு வரைகதை இதழ். 1984 தொடக்கம் சுமார் பத்து ஆண்டுகளுக்கு இளையோரிடம் பெரும் வரவேற்பு பெற்ற இவ் இதழ்கள் தொலைக்காட்சி, கணினி ஆகியவற்றின் வருகையுடன் நலிந்து, அதன் 500 ஆவது இதழுடன் நின்றுபோனது. பெரும்பாலான இதழ்கள் அமெரிக்க ஐரோப்பிய வரைகதைளில் இருந்து மொழிபெயர்க்கப்பட்டவை. இதில் வெளியான ஜேம்ஸ் பாண்ட், மாயாவி போன்ற பாத்திரங்கள் தோன்றும் கதைகள் புகழ்பெற்றவை.
# ஜெ. ராம்கி

**ஜெ. ராம்கி** என்று அழைக்கப்படும் ஜெ. ராமகிருஷ்ணன் (34) எழுத்தாளர், மொழிபெயர்ப்பாளர் மற்றும் சமூக நோக்கர். மயிலாடுதுறையைச் சேர்ந்தவர். சென்னையில் மென்பொருள் வல்லுநராக பணிபுரிகிறார். அரசியல், வரலாறு, தொழில்நுட்பம் குறித்து இணையத்திலும், தமிழ்ப் பத்திரிக்கைகளிலும் தொடர்ந்து எழுதி வருகிறார். தமிழ்நாட்டின் முக்கியமான மூன்று ஆளுமைகளான கருணாநிதி, ஜெயலலிதா மற்றும் ரஜினிகாந்த் குறித்து இவர் எழுதிய புத்தகங்கள், கடந்த பத்தாண்டுகளில் பரவலான கவனத்தைப் பெற்றுள்ளன. எமர்ஜென்ஸி நேரத்தில் ஜெயப்பிரகாஷ் நாராயணனின் சிறை அனுபவங்கள், மணிப்பூரின் இரும்புப் பெண்மணியான ஐரம் ஷர்மிளா மற்றும் முன்னாள் பிரதமர் நரசிம்ம ராவ் குறித்த இவரது மொழியாக்கங்களும் குறிப்பிடத்தக்கவை.  
*ரஜினி சப்தமா? சகாப்தமா?* என்னும் தலைப்பில் ரஜினியைப் பற்றி இவர் எழுதிய முதல் புத்தகம் 2005ல் வெளியாகி வரவேற்பைப் பெற்றது. பின்னர் மு.க என்னும் தலைப்பில் கருணாநிதி குறித்த அலசல் புத்தகத்தின மூலமாக பரவலாகப் பேசப்பட்டார். அதைத் தொடர்ந்து இவர் எழுதிய பாகவதர் - எம்.கே. தியாகராஜ பாகவதரின் வாழ்க்கை குறித்த புத்தகமும், ஜெ அம்மு முதல் அம்மாவரை என்னும் தலைப்பில் ஜெயலலிதா குறித்து எழுதிய புத்தகமும் குறிப்பிடத்தக்கவை. ஜெ. ராம்கியின் மன்மோகன்சிங் குறித்த புத்தகம், காவிரியின் கதை, ம.தி.மு.கவின் வரலாறு, இண்டர்நெட் இயங்குவது எப்படி? உள்ளிட்ட சிறு புத்தகங்களும் தமிழ் வாசிப்புலகில் வரவேற்பை பெற்றிருக்கின்றன.  
2008 ஆம் ஆண்டு இளம் எழுத்தாளருக்கான திருப்பூர் கலை இலக்கியப் பெருமன்றத்தின் விருதையும் பெற்றிருக்கிறார். கடந்த 20 ஆண்டுகளில் இவரது பல கட்டுரைகள், சிறுகதைகள், துணுக்குகள், கேள்வி பதில்கள் போன்ற பங்களிப்புகள் குமுதம், ஆனந்த விகடன், குங்குமம், கல்கி, இந்தியா டுடே, இதயம் பேசுகிறது, தினமணி, தினமலர் உள்ளிட்ட முன்னணி பத்திரிக்கைகளிலும் நாளேடுகளிலும் இடம்பெற்றுள்ளன. தற்போது வலம் உள்ளிட்ட சிறு பத்திரிக்கைகளிலும் சொல்வனம், தட்ஸ்தமிழ், தமிழோவியம் உள்ளிட்ட இணைய இதழ்களிலும் தொடர்ந்து எழுதிவருகிறார்
# தமிழ் வரைகதை

தமிழில் உள்ள வரைகதை **தமிழ் வரைகதை** அல்லது **தமிழ் சித்திரக்கதை** எனப்படுகிறது.
# தமிழ் வரைகதை

## வரலாறு

1950 கள் தொடக்கமே தமிழில் வரைகதைகள் உண்டு. 1956 ம் ஆண்டு ஆனந்த விகடனில் ஜீமந்தார் மகன் என்ற சித்திரக்கதை வெளிவந்தது. தமிழ் பத்திரிகையில் வெளிவந்த முதல் சித்திரைக்கதை இதுவே. ஆனந்த விகடனும் தமிழின் முதல் சித்திரக்கதையும்] 1970 இருந்து 1990 முற்பகுதி மட்டும் தமிழ் வரைகதைகளின் பொற்காலம் எனப்படுகிறது. இக்காலத்தில் லயன் காமிக்ஸ், ராணி காமிக்ஸ் (1984-1995), வாண்டுமாமா சித்திரக் கதைகள் உட்பட பல தமிழ் வரைகதை இதழ்கள் வெளிவந்தன. அம்புலிமாமா, பாலமித்திரா போன்ற சிறுவர் இதழ்களிலும் வரைகதைகள் வெளிவந்தன. இலங்கையில் இருந்து 2005 இல் இருந்து ஐஸ்பேர்க் காமிக்ஸ் வெளி வருகிறது.  
1990 களில் கேபிள் தொலைக்காட்சி, கணினி ஆகியவற்றின் வருகை தமிழ் வரைகதை வாசிப்பு பழக்கத்தை குறைத்தன. அதனால் பல இதழ்கள் நின்றுபோயின. தமிழில் வாசிப்பதைத் தவிர்த்து, ஆங்கில மொழியில் வாசிக்கும் வழக்கம் பெருகி வருவதும் தேக்க நிலைக்கு ஒரு முக்கிய காரணம் ஆகும்.  
2015 காலப் பகுதியில் எண்ணிம வரைகதைகளும், வரைகலைப் புதினங்களும் தமிழில் வெளிவரத் தொடங்கின. சிவப்புக்கல் மூக்குத்தி தமிழில் வெளிவந்த முதல் எண்ணிம வரைகதைப் புதினமாக அறியப்படுகின்றது. விகடன் வெளியிட்ட சந்திரஹாசம் வரைலைப் புதினம் புத்தகக் கண்காட்சிகளில் நல்ல வரவேற்பைப் பெற்றது.
# தமிழ் வரைகதை

## கதை வகைகள்

பெரும்பாலான தமிழ் வரைகதைகள் ஐரோப்பிய, அமெரிக்க வரைகதைகளின் மொழிபெயர்ப்புகளே. மாயாவி, இரும்புக்கை மனிதன், யேம்ஸ்பாண்ட், டெக்ஸ் வில்லர் என மேற்குநாடுகளில் பெரும் வரவேற்பைப் பெற்ற வரைகதை நாயகர்களின் கதைகள் தமிழில் மொழி பெயர்க்கப்பட்டன. எனினும் பட்மான், சுப்பர்மான், ஸபைடர்மான் போன்றவை மொழி பெயர்க்கப்படவில்லை. இதற்கு காப்புரிமை காரணமாக இருந்திருக்கலாம்.  
துப்பறியும் கதைகள், வெளிக்கிரக கதைகள், குதிரை வீரர்-செவ்விந்தியர் கதைகள் ஆகியவை தமிழில் பெரிதும் வெளிவந்தன.  
வாண்டுமாமாவின் தமிழ் சித்திரக்கதைகள், பூந்தளிர் (சித்திரக்கதை), தமிழ்வாணன் சித்திரக் கதைகள் ஆகியவை தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு வரையப்பட்டன.
# தமிழ் வரைகதை

## தமிழ் வரைகதைகளும் சமூகமும்

தமிழ் வரைகதைகள் மேற்குநாட்டு கூறுகளை இளையோருக்கு அறிமுகப்படுத்தின. பெரும்பாலன கதைகள் வீர சகாச கதைகளே. இவற்றில் ஒரு சில கதைகளில் மேலோட்டமான பாலிய கூறுகளும் உண்டு. அதனால் சிறுவர், இளையோர் இவ் இதழ்களை வாசிப்பதற்கு பல பெற்றோர்கள் அனுமதிக்கவில்லை. அனேக பள்ளிக்கூடங்களில் தமிழ் வரைகதை இதழ்களை வைத்திரிப்பதோ, வாசிப்பதோ பெரும் குற்றமாக கருதப்பட்டது. எனினும் சனசமூக நிலையங்களில் தமிழ் வரைகதை இதழ்கள் இருந்தன.  
தமிழ்நாட்டில் இருந்து ஆக்கப்பட்ட வரைகதைகள் தமிழ்ச் சூழலில் இருந்து கதைகளைப் பெற்றன. கல்கி எழுதி பெரும் வரவேற்பைப் பெற்ற மோகினித் தீவு புதினத்தின் சித்திரக்கதை இதற்கு ஓர் எடுத்துக்காட்டு. வாண்டுமாமாவின் கதைகளும் தமிழ் சிறுவர்களை, அல்ல்து கதா பாத்திரங்களைக் கொண்டவை.
# தமிழ் வரைகதை

## இவற்றையும் பாக்க

- லயன் காமிக்ஸ்
- மேத்தா காமிக்ஸ்
- ராணி காமிக்ஸ்
- இந்திரஜால் காமிக்ஸ்
- பூவிழிக் காமிக்ஸ்
- ஐஸ் பேர்க்
- ரத்ன பாலா
- பாலமித்ரா
# உப்பு (வேதியியல்)

வேதியியலில் **உப்பு** (*salt*) என்பது ஒரு காடியும், காரமும் சேர்ந்து வேதியியல் வினைப்படும் பொழுது நடுமை அடைகையில் உருவாகும் பொருள். உப்புகள் மின்ம முனைப்படும் சேர்மங்கள் ஆகும். உப்புகளில் நேர்மின்மம் கொண்ட நேர்முனையி அல்லது கேட்டயான் (cation) பகுதியும், எதிர்மின்மம் கொண்ட எதிர்முனையி அல்லது ஆனையான் (anion) பகுதியும் கொண்ட ஆனால் மொத்தமாக மின்மம் ஏதுமற்ற, மின்மநடுநிலை கொண்ட ஒரு பொருள். பரவலாக அறிந்த, உணவில் சேர்க்கும் உப்பாகிய சோடியம் குளோரைடு (NaCl) ஓர் உப்பு. இதுபோல வேறு பல குளோரைடுகளும் கரிமமல்லா வேதிப்பொருள்களால் உருவாகும். அசிட்டேட்டு (CH<sub>3</sub>COO<sup>−</sup>) என்பன கரிம வேதியியல் வினைகளில் உருவாகும் கரிம வேதி உப்புகள்.  
உப்புகளில் பல வகைகள் உள்ளன. நீரில் கரைந்திருக்கும் பொழுது மின்மக்கூறுடைய ஐதராக்சைடு (OH) உருவாக்கும் உப்புகளுக்கு கார உப்புகள் என்று பெயர். நீரில் கரைந்திருக்கும் பொழுது ஐதரோனியம் (hydronium ion, H<sub>3</sub>O<sup>+</sup>) உண்டாக்கும் உப்புகளுக்கு காடி உப்புகள் என்று பெயர். கார உப்புகளும் அல்லாமல், காடி உப்புகளும் அல்லாமல் உள்ளவற்றை நடுமை உப்புகள் என்பர். இருநிலையி அல்லது சுவிட்டரயான் (Zwitterion) எனப்பாடும் பொருட்கள் நேர்மின்ம அல்லது எதிர்மின்ம அடுப்பகுதியும் அதற்கு எதிரான மின்மம் உடைய சூழ்பகுதியும் இருந்தபொழுதும், அவை உப்புகள் எனப்படமாட்டாது. இவற்றிற்கு எடுத்துக்காட்டுகள், அமினோகாடிகளும், பெப்டைடுகளும், புரதங்களும் ஆகும்.  
உப்புகள் நீரில் கரைந்திருந்தால் மின்கரைசல் எனப் பெயர் பெறும். இவை மின்சாரத்தைக் கடத்தும் பண்பு கொண்டவை. இக்கடத்தும் பண்பு உருகிய உப்புகளும் பெற்றிருக்கும். பல மின்மமுற்ற அணுக்களும், மூலக்கூறுகளும் கொண்ட கலவையான பிற சில கரைசல்களில், எடுத்துக்காட்டாக செல்கூழ்மம் (cytoplasm), குருதி, சிறுநீர், மரச்சாறு முதலானவற்றில், நீர் ஆவியாக மாறிப் பிரிந்தபின் தனியான உப்புகள் ஏதும் தங்கி நிற்காமல் இருக்கும். இவற்றில் மின்மமுற்ற அணுக்களையும் மூலக்கூறுகளையும் கொண்டு உப்புகள் வரையறை செய்யப்படுகின்றன.
# உப்பு (வேதியியல்)

## பண்புகள்

### நிறம்

சமையலில் பயன்படும் அன்றாட உப்பாகிய சோடியம் குளோரைடு நிறமல்லாமல் இருக்கும் அல்லது வெள்லை நிறத்தில் காணப்படும். பிற உப்புகள் அவற்றின் படிகத் துகள்களின் பரும அளவுகளைப் பொருத்தும் அவற்றின் தனி படிகங்களுக்கு இடையே உள்ள இடைமுகங்கங்களில் இருந்து எதிர்வுபடும் ஒளியைப் பொருத்தும் பல்வேறு நிறங்கள் தோன்றக்கூடும். படிகங்களின் பரும அளவுகள் பெரிதாக இருப்பின் ஒளியூடுருவுத் தன்மை கொண்டதாகவும், சிறுசிறு பல்படிகங்களாக இருப்பின், ஒளியூடுருவாத் தன்மையுடன் வெள்ளை நிறமாக இருக்கலாம். சில படிகங்கள் இயற்கையிலேயே ஒளியூட்ருவாத் தன்மை கொண்டதாகவும் இருக்கும்.  
உப்புகள் பற்பல நிறங்களில் உள்ளன. எடுத்துக்காட்டாகச் சில கீழுள்ள பட்டியலில் உள்ளன:  
| நிறம் | உப்பு |  |
| --- | --- | --- |
| மஞ்சள் | சோடியம் குரோமேட்டு (sodium chromate) |  |
| செம்மஞ்சள் அல்லது ஆரஞ்சு நிறம் | பொட்டாசியம் டை-குரோமேட்டு(potassium dichromate) |  |
| சிவப்பு | மெர்க்குரி சல்பைடு (Cinnabar அல்லது mercury sulfide) |  |
| கத்தரிப்பூ நிறம் (mauve) | கோபால்ட் (II) குளோரைடு (cobalt(II) chloride),
ஹெக்ஸா-ஐதரேட்டு (hexahydrate) |  |
| நீலம் | செப்பு (II) சல்பேட்டு (copper(II) sulfate),
பெண்ட்டா ஐதரேட்டு (pentahydrate) |  |
| பிரழ்சியன் நீலம் (Prussian blue) | பெர்ரிக் ஹெக்ஸா-சயனோபெர்ரேட்டு (ferric hexacyanoferrate) |  |
| பச்சை | நிக்கல் (II) ஆக்சைடு (nickel(II) oxide) |  |
| நிறமற்றது | மக்னீசியம் சல்பேட்டு (magnesium sulfate) |  |
| வெள்ளை, மற்றும் கருப்பு | மாங்கனீசு (IV) ஆக்சைடு (Manganese(IV) oxide) | } |  
பெரும்பாலான கனிம மற்றும் கரிமமல்லா நிறமூட்டிகளும், கரும சாயப்பொருட்களும் உப்புகளே.
# உப்பு (வேதியியல்)

## பண்புகள்

### சுவை

உணவில் பரவலாகப் பயன்படும் உப்பு (சோடியம் குளோரைடு) கரிப்புத்தன்மை கொண்டதாயினும், பல்வேறு உப்புகள் எல்லா சுவைகளும் (மேற்கு உலகில் கூறப்படும் அந்து சுவைகளும்) கொண்டிருப்பனவாக உள்ளன. இனிப்பு சுவை தரும் ஈய டை-அசிட்டேட் (lead diacetate) (இதனை உட்கொண்டால் ஈய நச்சு விளைவுகள் ஏற்படும்), பொட்டாசியம் பை-டார்ட்டரேட்டு (potassium bitartrate) புளிப்புச் சுவையும், பொட்டாசியம் சல்பேட்டு கசப்புச் சுவையும், மோனொசோடியம் குளூட்டமேட்டு (monosodium glutamate), உமாமிச் சுவை (umami) எனப்படும் தூண்டுக்காரச்சுவையும் கொண்டதாகும்
# உப்பு (வேதியியல்)

## பண்புகள்

### மணம்

கடு காடி, கடு காரங்களின் உப்புகள் ஆவியடையா நிலையில் இருப்பதால் மணமற்றதாக இருக்கும். வலுகுறைகாடிகள் அல்லது வலுகுறைகாரங்கள் ஈரப்பதத்தாலோ வேறு பல வேதி வினையாலோ பல்வேறு மணம் தரலாம்.
# உப்பு (வேதியியல்)

## பண்புகள்

### கரைதிறன்

பல அயனி சேர்மங்கள் நீர் அல்லது ஏனைய கரைப்பான்களில் கரையக் கூடியனவாக உள்ளன. தனித்துவமான அயன் சேர்க்கைக்கு ஏற்றவாறு ஒவ்வொரு சேர்மமும் குறித்த ஒரு கரைப்பானில் தனக்கேயுரிய கரைதிறனைக் கொண்டுள்ளது.
# உப்பு (வேதியியல்)

## உருவாக்கம்

உப்புக்கள் இரு பொருட்களுக்கு இடையில் நடைபெறும் வேதியியற் தாக்கத்தின் காரணமாகத் தோற்றம் பெறுகின்றன. கீழுள்ளவற்றுக்கு இடையில் நடைபெறும் வேதியியற் தாக்கத்தின் மூலம் உப்புக்கள் உருவாகின்றன.  
- அமிலத்திற்கும் காரத்திற்கும் இடையில், உதாரணம், NH<sub>3</sub> + HCl → NH<sub>4</sub>Cl
- உலோகத்திற்கும் அமிலத்திற்கும் இடையில், உதாரணம், Mg + H<sub>2</sub>SO<sub>4</sub> → MgSO<sub>4</sub> + H<sub>2</sub>
- உலோகத்திற்கும் அலோகத்திற்கும் இடையில், உதாரணம், Ca + Cl<sub>2</sub> → CaCl<sub>2</sub>
- காரத்திற்கும் நீரிலி அமிலத்திற்கும் இடையில், உதாரணம், 2 NaOH + Cl<sub>2</sub>O → 2 NaClO + H<sub>2</sub>O
- அமிலத்திற்கும் நீரிலி காரத்திற்கும், உதாரணம், 2 HNO<sub>3</sub> + Na<sub>2</sub>O → 2 NaNO<sub>3</sub> + H<sub>2</sub>O
- வேவ்வேறான உப்புக் கரசல்கள் கலக்கப்படும் போதும் புதிய உப்புக்கள் தோற்றமடைகின்றன , அவற்றின் அயன்கள் மீண்டும் இணையும், அத்தோடு புதிய உப்பானது கரையாததாகவும் வீழ்படிவாகவும் இருக்கும்.
- : Pb(NO<sub>3</sub>)<sub>2</sub>(aq) + Na<sub>2</sub>SO<sub>4</sub>(aq) → PbSO<sub>4</sub>(s) + 2 NaNO<sub>3</sub>(aq)
# பில் மேகர்

**பில் மேகர்** ஒரு அமெரிக்க மேடைச் சிரிப்புரையாளர், தொலைக்காட்சி நிகழ்ச்சியாளர், அரசியல் சமூக கருத்தாளர், எழுத்தாளர். இவரது Real Time With Bill Maher நிகழ்ச்சி HBO ஒளிபரப்படுகிறது. இதற்கு முன் Politically Incorrect என்ற நிகழ்ச்சியை வழங்கினார்.  
இவரது அரசியல் அங்கதத்துக்காக இவர் அறியப்படுகிறார். கடுமையாக வலது சாரிகளை தாக்கிப் பேசுவார். இவர் தாராண்மியவாத கொள்கை உடையவர். சமய நிறுவன எதிர்ப்பு, தன்னினச்சேர்கையாளருக்கு ஆதரவு, மிருக உரிமைகள் ஆதரவு ஆகிய நிலைப்பாடுகள் உடையவர். இவரது சமயத்தை விமர்சனம் செய்து ரிலியலஸ் என்ற விபரணப் படத்தையும் வெளியிட்டுள்ளார்.
# ஜான் ஸ்டூவர்ட்

**ஜான் ஸ்டூவர்ட்** (Jon Stewart) அமெரிக்க நகைச்சுவையாளர், தொலைக்காட்சி நிகழ்ச்சியாளர். இவரது அரசியல் அங்கத நிகழ்ச்சியான The Daily Show சராசரி 1.5 மில்லியன் மக்களால் பார்க்கப்படுகிறது. இந்த நிகழ்ச்சியில் இவர் அமெரிக்க சனாதிபதி ஜார்ஜ் புஸ்ஸையும் ஈராக் போரையும் நகைச்சுவையுடன் கடுமையாக விமர்சனம் செய்துண்டு.
# வார்ப்புரு:Browsebar

<div id="browsebar">
:
[[:
[[:
[[:
[[:
[[:
[[:
[[:
[[:
[[:
</div><noinclude>  
[[lb:Template:Index
ms:Templat:Browsebar
pt:Predefinição:Barra de portais
ru:Шаблон:Индекс
uk:Шаблон:Index box
vi:Bản mẫu:Browsebar
zh:Template:Browsebar
zh-classical:Template:Browsebar
ar:قالب:تصفح البوابات
arz:قالب:تصفح البوابات
be-x-old:Шаблён:Панэль індэксу ўнутраных матэрыялаў
bn:টেমপ্লেট:Browsebar
br:Patrom:Porchedoù roll
ca:Plantilla:Browsebar
ceb:Plantilya:Browsebar
cy:Nodyn:Browsebar
de:Vorlage:Index
dv:ފަންވަތް:Browsebar
fr:Modèle:Browsebar
</noinclude>
# வலைவாசல்:விலங்குகள்/Intro

<div></div> விலங்கு என்பது உலகில் வாழும் உயிரின வகைகளின் ஒரு பிரிவாகும். அரிஸ்டாட்டில் எல்லா உயிரினங்களையும், தாவரங்கள், விலங்குகள் என இரு பெரும் பிரிவுகளாகப் பிரித்தார். லின்னேயசின் முறைப்படி (*Linnaeus' system*), வெஜிட்டபிலியா (*Vegetabilia*), அனிமலியா (*Animalia*) என்னும் இரண்டு திணைகள் ஆகின.  
விலங்குகளால் தானாகவே உணவு தயாரிக்க இயலா. இவை தாவரங்களையோ மற்ற விலங்குகளையோ தின்று உயிர் வாழ்கின்றன. பெரும்பாலான விலங்குகள் இடம்பெயரும் ஆற்றல் பெற்று விளங்குகின்றன.
# வலைவாசல்:விலங்குகள்/Theme

An invertebrate is an animal lacking a vertebral column. The group includes 97% of all animal species — all animals except those in the subphylum முதுகுநாணி.  
| <small>Read more...</small> | } |
| --- | --- |  
<noinclude>
</noinclude>
# புறவுறைத் தொகுதி

**புறவுறைத் தொகுதி** என்பது உடலைச் சேதங்களில் இருந்து பாதுகாக்கும் உறுப்புக்களின் தொகுதியாகும். இது, தோலையும், அதனோடு சேர்ந்த உரோமம், செதில், நகம் போன்றவற்றையும் உள்ளடக்குகிறது. புறவுறைத் தொகுதி பல செயற்பாடுகளைச் செய்கிறது. விலங்குகளில், இது அவற்றின் உடலுள் நீர் புகாது தடுத்தல், உள்ளேயுள்ள இழையங்களைப் பாதுகாத்தல், கழிவுப் பொருள்களை வெளியேற்றுதல், வெப்பநிலையைச் சமநிலையாக்குதல் போன்ற தொழில்களைச் செய்கின்றது. அத்துடன், வலி, தொடுகை, வெப்பம், அழுத்தம் ஆகியவற்றை உணரக்கூடிய உணரிகளும் இங்கேயே அமைந்துள்ளன. மனிதர்களில் இது உயிர்ச்சத்து டி ஐயும் உற்பத்தி செய்கின்றது.  
புறவுறைத் தொகுதியே உடலில் உள்ள மிகப்பெரிய உறுப்புத் தொகுதி. இத்தொகுதி உடலைப் புறச் சூழலிலிருந்து பிரிப்பதுடன், அச் சூழல் பற்றிய தகவல்களை விலங்குக்கு வழங்கிச் சூழலின் சாதகமற்ற நிலைமைகளில் விலங்கின் உடல் பாதிப்படையாமலும் காக்கிறது. நீரில் வாழுகின்ற அல்லது தொடர்ச்சியாக ஈரலிப்பான வாழிடங்களில் வாழும் சிறு உடல் கொண்ட முதுகெலும்பிலிகள் மூச்சு விடுவதற்கும் புறவுறைத் தொகுதியே பயன்படுகின்றது.
# கொங்கை

**மார்பகம்** (மாற்று சொற்கள்: *கொங்கை*, *முலை*), பெண் பாலூட்டிகளின் உடலில் மேற்பகுதியில் இரு பக்கங்களிலும் அமைந்து, பாற்சுரப்பியைக் கொண்டு பாற்சுரந்து, குழந்தைகளுக்குப் பாலூட்டப் பயன்படுத்தப்படுகிறது. இருபாலருக்கும் ஒரே கருவியல் இழையங்களில் இருந்து மார்பகங்கள் வளருகின்றன. எனினும், பருவமடையும் போது, பெண்களின் பாலின இயக்குநீர்கள் குறிப்பாக ஈத்திரோசன் மார்பக வளர்ச்சியை ஊக்குவிக்கிறது. ஆனால், ஆண்களில் மிகுந்த அளவு ஆண்மையியக்குநீர் காரணமாக மார்பக வளர்ச்சி ஊக்குவிப்பதில்லை. இதன் விளைவாகப் பெண்களின் மார்பகங்கள் ஆண்களை விட முதன்மை வாய்ந்தாகக் கருதப்படுகிறது.  
ஒவ்வொரு மார்பகமும் 15 முதல் 20 எளிய பாற்சுரப்பிகளைக் கொண்டிருக்கின்றது. தோலடிக் கொழுப்பிழையங்கள் பாற்சுரப்பிகளை உள்ளடக்கி இருப்பதால், மார்பகத்திற்கு அளவும், வடிவமும் கொடுக்கின்றன. ஒவ்வொரு பாற்சுரப்பியும், பாற்சேர்க்கும் சிறுகுழாய்களுடன், முடிவில் பைகளுடன் (*லோபூல்*) அமைந்துள்ளன; அவை இயக்குநீரின் குறிகைகளுக்கு ஏற்ப பாலை உற்பத்திச் செய்கின்றன. கருவுற்ற காலத்தில் தாய்ப்பாலைச் சுரக்கும் பொருட்டு, அதன் இயக்குநீர்கள் மார்பகத்தில் இழைய வளர்ச்சியும், விரிவாக்கமும் செய்கின்றன. ஈஸ்ட்ரோஜன், புரோஜெஸ்டிரோன், புரோலாக்டின் இம்மூன்று இயக்குநீர்களும் மார்பகத்தில் சுரப்பிழையத்தை உருவாக்குகிறது. மேலும், மாதவிடாய் சுழற்சியின் போது மார்பகத்திலும், கருப்பையிலும் மாற்றங்களை ஏற்படுத்துகின்றன.  
பெண்களின் மார்பகங்கள் குழந்தைகளுக்குப் பாலூட்டப்படுவதுடன் அவற்றிற்குச் சமூகம், பாலியல் சிறப்பியல்புகள் உள்ளன. பண்டைய, நவீன சிற்பத்திலும், கலையிலும், நிழற்படக் கலையிலும் மார்பகங்கள் குறிப்பிடத்தக்க வகையில் இடம்பெற்றிருக்கின்றன. ஒரு பெண்ணின் உணர்தலின் படி தங்களின் மெய் உருவத்திற்கும், பாலியல் ஈர்ப்புத்தன்மைக்கும் மார்பகங்களை முதன்மை வாய்ந்ததாகக் கொள்வர். பல மேற்கத்திய பண்பாடுகளில் மார்பகங்களை பாலியலுடனும் இணைப்பதால், உடையற்ற மார்பகங்களை இழிவாகவும், நாணமில்லாத செயலாகவும் கருதுகின்றனர். பெண்களின் மார்பகங்களும், குறிப்பாக முலைக்காம்புகளும் காமவுணர்ச்சிப் பகுதிகளாக உள்ளன. மார்பக அளவிலும், கவர்ச்சியிலும் சில பண்பாடுகளில் முதன்மை கொடுக்கப்படுவதால், பெண்கள் சிலர் தங்கள் மார்பக அளவினைப் பெரியதாகவோ, சரியதாகவோ மாற்றிக்கொள்வதற்கும், மார்பகத்தொய்வினை மாற்றியமைப்பதற்கும் மார்பக ஒட்டுறுப்பு அறுவை மருத்துவத்தை நாடுகின்றனர்.
# கொங்கை

## அமைப்பு

2. மார்புத்தசைநார்கள்
3. சேர்க்குஞ்சிறுகுழாய்கள்
4. முலைக்காம்பு
5. முலைக்காம்புத்தோல்
6. பாற்நாளம்
7. கொழுப்பிழையம்
8. தோல்]]  
பெண்களில் மார்பகங்கள் முதன்மை மார்புத்தசைகளின் மேலடுக்கிலும், பொதுவாக மனித விலா எலும்புக்கூடு முன் இரண்டாவது விலாயெலும்பு நிலையிலுருந்து ஆறாவது விலாயெலும்பு நிலை வரையிலும் நீட்டிக்கின்றது; இதனால், மார்பகங்கள் மிகுந்த மார்புப்பகுதியியையும், மார்புச்சுவர்களையும் மறைத்தபடியுள்ளன. மார்பு முன்னுள்ள மார்பக இழையங்கள் கழுத்துப்பட்டை எலும்பிலிருந்து மார்பெலும்பின் மையத்திற்கு வரையிலும் நீட்டிக்கின்றன. மார்புப் பக்கங்களிலுமுள்ள மார்பக இழையங்கள் அக்குள் வரையிலும், பின்னே கீழ் முதுகிலிருந்து மேற்கையெலும்பு வரை நீட்டித்த மேற்கையெலும்பு ஒடுக்கிநீட்டி உட்சுழட்டுத்தசை வரையிலும் நீட்டிக்கின்றன. ஒரு பாற்சுரப்பியென மார்பகம் பல்வேறு இழையங்களாலான அடுக்குகளைக் கொண்டது; அதில் கொழுப்பிழையமும், சுரப்பிழையமும் மார்பகங்களில் பாற்சுரத்தலைச் செயல்பாடுத்தும் பெரும்பான்மையான இரண்டு இழையங்கள்.  
வடிவ அமைப்பியல் படி மார்பகம் ஒரு கூம்பாகத் தளத்தில் மார்புச்சுவரையும், நுனியில் முலைக்காம்பையும் கெண்டிருக்கிறது. மேலோட்டமான இழையப்படலத் தோலில் இருந்து கொழுப்பிழையத்தில் 0.5 முதல் 2.5 செ.மீ., வரைப் பிரிக்கப்பட்டிருக்கிறது. நாரிழையமான கூப்பரின் தொங்கித் தசைநார்கள் மேலோட்டமான இழையப்படலத்திலிருந்து தோலுறை வரைப்பரவி நீட்டிக்கின்றது. பூப்பெய்தோரின் மார்பில் 14 முதல் 18 ஒழுங்கற்ற பாற்சுரக்கும் மடல்கள் காம்பிலும், நாளங்களிலும் 2.0 முதல் 4.5 மிமீ விட்டம் வரை ஒருங்கிணைத்துக் காணப்படுகிறன. பாற்நாளங்கள் உடனடியாக ஒரு சார்புக் கட்டமைப்பைச் செயல்படுவதற்கு அடர்ந்த இணைப்பிழையத்தால் சூழப்பட்டுள்ளன. மார்பகத்தில் சுரப்பிழைய உயிர்வேதியியல் படி ஈஸ்ட்ரோஜனை பற்றுக்கோடுகின்றது; இதனால், ஒரு பெண் மாதவிடாய் நிறுத்தம் அடையும் போது, அவளினுடல் எஸ்ட்ரோஜன் அளவு குறைகிறது; பாற்சுரப்பிழையம் பின்னர் மெலிந்தும், உலர்ந்தும் மறைந்துவிடும்; இதன் விளைவாக மார்பகம் கொழுப்பிழையத்தையும், மேலோட்டமான இழையப்படலத்தையும், தொங்கித் தசைநார்களையும், தோலுறையையும் கொண்டிருக்கும். ஆவியாகும் கூட்டுப்பொருள்கள் இச்சுரப்பிகளில் இருப்பதால் பிறந்த குழற்தைகளுக்கு உண்ணுமுணர்வு நுகர்ச்சியை ஊக்குவிக்கும் பொருளாகப் பணிபுரிகின்றன.  
மார்பகத்தின் பரிமாணங்களும், எடையும் பெண்கள் இடத்தில் வேறுபடுகின்றன; ஒவ்வொன்றும் சுமார் 500 முதல் 1,000 கிராம்கள் வரை எடை கொண்டது. ஒரு சிறு நடுத்தர அளவுள்ள மார்பகம் 500 கிராம்களோ அல்லது அதற்குக் குறைவாகவோ எடையுடையது; ஒரு பெரிய மார்பகம் சுமார் 750 முதல் 1000 கிராம்கள் வரை எடையுடையது. மார்பகத்தில் இழைய அமைப்பு விகிதங்களும் இதேபோல் பெண்கள் இடத்தில் வேறுபடுகின்றன; சில மார்பகங்களில் கொழுப்பிழையமோ, இணைப்பிழையமோ சுரப்பிழையத்தை விட நிறைந்த விழுக்காட்டிலோ, குறைந்த விழுக்காட்டிலோ இருக்கும்; எனவே, கொழுப்பு, இணைப்பு இழையங்களின் விழுக்காடு மார்பகத்தின் அடர்த்தியைத் (உறுதியைத்) தீர்மானிக்கிறன. ஒரு பெண்ணின் வாழ்க்கைப் பாதையில் பருவமடைந்து மார்பகம் வளர்வதிலும், மாதவிடாயிலும், கருவுற்ற நிலையிலும், ஒரு குழந்தைக்குத் தாய்ப்பாலூட்டலிலும், மாதவிடாய் நிறுத்தத்திலும் தன்னுடலில் ஏற்படும் ஹார்மோன் மாற்றங்களால் அவளது மார்பகங்களின் அளவும், வடிவமும், எடையும் மாற்றமடையும்.
# கொங்கை

## அமைப்பு

### சுரப்பி அமைப்பு

மார்பகமானது பாற்சுறப்பிகளைக் கொண்டது, அது தாய்ப்பாலைச் சுரந்து ஒரு குழவிக்கு உணவளிக்கப் பயன்படுத்தப்படுகிறது. மார்பகத்தின் முலைக்காம்பு முலைக்காம்புத் தோலால் சூழப்பட்டுள்ளது. முலைக்காம்புத் தோலில் பல எண்ணைச் சுரப்பிகள் உள்ளன, அதன் நிறம் இளஞ்சிவப்பு முதல் அடர் பழுப்பு வரை மாறுபடும். பருவக்ககுழாய் மடல் அலகுகள் மார்பகத்தின் அடிப்படை அலகுகளாகும், இவை கொழுப்பு நிறைந்த தாய்ப்பாலைச் சுரக்கிறது.
# கொங்கை

## அமைப்பு

### தோற்றமும் ஒத்துழைப்பும்

பெண்ணின் மார்பகங்கள்.]]
அளவு, வடிவம், தொகுதி, திசு அடர்த்தி, மார்பகங்களின் இடைவெளி போன்ற உருவ அமைப்பின் வேறுபாடுகள் அவற்றின் இயற்கை வடிவத்தையும், தோற்றத்தையும், நெஞ்சில் இருக்கும் நிலையையும் தீர்மானிக்கின்றது. இயல்பான வாழ்வில் இயங்குநீரின் மாற்றங்களாலும் (மாதவிடாய், கருவுற்றல்), மருத்துவ நிலைமைகளாலும் மார்பகங்களின் அளவும், வடிவமும் பாதிக்கப்படுகின்றன. தாய்ப்பால் ஊட்டுவதால் மார்பகத் தொய்வு ஏற்படுமென்று ஒரு பொதுவான நம்பிக்கை வந்துள்ள போதிலும்; புகை பிடித்தல், பல முறை கருவுற்றல், புவி ஈர்த்தல், உடலெடை மாற்றுதல் ஆகியன நான்கு காரணிகளால் மார்பகத்தொய்வு ஏற்படுமென்று அறிவியலாளர் கண்டுபிடித்துள்ளனர்.
# கொங்கை

## அமைப்பு

### சமச்சீரின்மை

பெண்களின் மார்பகங்கள் 25% வரை மார்பக்ச் சமச்சீரின்மையைத் தொடர்ந்து தெரியும்படி அமைகின்றது. இவை குறைந்தது ஒரு கோப்பை அளவிற்கு மாற்றப்பட்டிருக்கும் என வரையறுக்கப்படுகின்றது. 5% முதல் 10% பெண்களில், தங்களின் இடப்பக்க மார்பகம் 62% நிகழ்வுக்கூறுகளில் கடுமையாக வேறுபட்டுச் சற்றுப் பெரியதாக இருக்கின்றது. இடப்பக்க மார்பகம் இருதயத்திற்கு மிக நெருக்கமாக இருப்பதே இதற்குக் காரணம். இடப்பக்க மார்கபகத்திற்குக் கீழே எண்ணிக்கை மிகுந்த தமனிகளும், சிரைகளும், இருதயத்தைச் சுற்றியுள்ள பாதுகாப்புக் கொழுப்புப் படுகையும் அமைந்துள்ளன.  
சமச்சீரற்று பகிரப்பட்ட மார்பக இழையத்தின் பொதுவான இயல்பு மாறுபாடுதான், சமச்சீரற்ற மார்பக அடர்த்திக்கு மிகவும் பொதுவானக் காரணம். குறும் சமச்சீரின்மையை மென்னட்டை மார்புக்கச்சை அணிவதன் மூலம் தீர்க்கலாம். ஒரு பெண் தனது மார்பகங்களின் குறும் சமச்சீரின்மை ஆறுதலின்மையாக உணர்ந்தால், அவள் ஒரு சரியான மார்புக்கச்சை, மென்னட்டை மார்புக்கச்சை, நீர்ம மார்புக்கச்சை இவற்றில் ஏதேனும் ஒன்றை பயன்படுத்துவதன் மூலம் அவ்வேற்றுமையைக் குறைக்கலாம். மார்பகச் சமச்சீரின்மை மார்பகப் புற்றுநோய்க்கான அறியப்பட்ட பல இடர்க் காரணிகளுள் தொடர்புடையது.
# கொங்கை

## பணியும் உடல் நலமும்

### பாற்சுரத்தல்

மார்பகங்கள் மடிச்சுரப்பிகளை உடையதென்பதால், தாய்மையடைந்து பாற்சுரக்கும் காலத்தில் தாய்ப்பாலைக் கொண்டு குழந்தைக்குப் பாலூட்டி ஊட்டமளிப்பதே இவற்றின் முதன்மையானச் செயல். மார்பகத்தின் வட்டமான வடிவம், தாயின் உடல் வெப்ப இழப்பளவைக் கட்டுப்படுத்த உதவுகின்றது; ஏனென்றால் முறையாகப் பாற்சுரப்பதற்கு உயர் வெப்பநிலைச் சூழலைப் பொறுத்தே அமையும். பாலூட்டும் போது முலைக்காம்பை உறிஞ்சும் குழந்தைக்கு மூச்சுத்திணறல் ஏற்படாமல் இருப்பதற்காக, மார்பகம் வட்டமான வடிவத்தில் வளர்கிறதென்று முன்மொழியப்படுகின்றது; தட்டையான வடிவத்திலிருந்தால் குழந்தையின் சிறுதாடை தாயின் மார்பகத்தில் அழுத்தி மூச்சுத்துளைகளை மறைத்திருக்கக்கூடும்.  
ஒரு பெண்ணிற்குத் தனாகப் பாற்சுரக்கும் நிலை கருத்தரிப்பின்றியும் மருந்துகளின் கேடுவிளைவுகளாலாலும், உயர் மன அழுத்தமாலும், அகச்சுரப்பியின் சீர்கேடாலும் ஏற்படும். ஒரு தாயின் இயக்குநீர்களின் பின் விளைவுகளால் புரோலாக்டின், ஆக்சிடாசின் ஆகியவை சூல்வித்தகம் வழியாக குருதி அவளின் குழந்தைக்குப் பகிரப்பட்டு அதன் குருதியோட்டத்திலும் அவை கலந்திருப்பதால், அதற்கும் பாற்சுரக்கும் திறன் ஏற்படும். ஆண்களின் உடலில் பாற்சுரப்பிகள் இருந்தும் ஆண்மையியக்குநீரால் பொதுவாக வளர்ச்சியற்ற நிலையில் இருக்கின்றன்; எனினும், ஆண்களிலும் பாற்சுரக்கும் நிலை கபச் சுரப்பியின் சீர்கேட்டால் ஏற்படும்; இத்தகைய நிலை நோயின் அறிகுறியாகக் கருதப்படும்.
# கொங்கை

## முதுமையடைதல்

தொய்வு முதுமையானால் ஏற்படும் ஒரு வழக்கமான விளைவு இதனால், மார்பிலுள்ள மார்பக இழையங்கள் கீழ்வளைந்தும், முலைக்காம்பு கீழ்நோக்கியும் காணப்படும். ஒரு பெண்ணிற்குத் தொய்வு உருவாகின்ற விகிதம் பல காரணிகளைச் சார்ந்திருக்கிறது அவற்றுள்: மரபியல், புகைத்தல், உடல் நிறை குறியீட்டெண், கருவுற்ற எண்ணிக்கை, கருத்தரிப்பதற்கு முன் மார்பகங்களின் அளவு, அகவை.  
மார்பகத் தொய்வை ஒட்டுறுப்பு அறுவை மருத்துவ வல்லுநர்கள் முலைக்காம்பின் நிலையை முலையின் கீழ்மடிப்பிற்கு ஒப்பீட்டு மதிப்பிட்டு வகைப்படுத்துகின்றனர் (மார்பக அடிப்பகுதியும், மார்புச்சுவரும் சந்திக்குமிடம்). இதன் அளவீடு முலைக்காம்பு மையத்திலிருந்து கழுத்துக்குழி வரையென்று தீர்மானிக்கப்படுகின்றது (மார்பெலும்பிற்கு மேலாக). நிலையான மனிதரளவையியல் படி இளம் பெண்களின் அளவு 21 செ.மீ ஆகும். இந்த அளவீடு மார்பகத்தெய்வையும், மார்பகச்சமச்சீரையும் மதிப்பிடுவதற்கு பயன்படுத்தப்படுகின்றது. அறுவை மருத்துவ வல்லுநர்கள் மார்பகங்களின் எறிகோணத்தை மதிப்பிட்டுக் கொள்வர். மார்பகத்தின் நுனி முலைக்காம்பையும் சேர்த்து தட்டையான எறிகோணமாகவும் (180 பாகைகள்), குறுகிய எறிகோணமாகவும் (180 பாகைகளுக்கு மேலாக) இருக்கலாம். மார்பக நுனி அரிதாக 60 பாகைகளுக்கும் மேலாகவும் இருக்கும். கூப்பரின் தொங்கித் தசைநார்கள் வரைப்புத்தன்மையைக் கொண்டும் ஓரளவு தீர்மானிக்கப்படுகின்றது. எடுத்துக்காட்டாக, ஒரு பெண் படுத்திற்கும் போது, மார்பக நுனி தட்டை கோணமாகவும், விகோணமாகவும் மாற்றமடையக்கூடும் (180 பாகைகளுக்கு குறைவாக), அதே நேரத்தில் மார்பகத்தின் அடிப்பகுதியிலிருந்து நீள விகிதம் 0.5 முதல் 1.0 வரை நீடிக்கின்றது.
# கொங்கை

## மருத்துவ முதன்மைத்துவம்

மார்பகம் பல தீங்கற்ற, கேடு விளைவிக்கின்ற, நிலைமைகளால் பாதிக்கப்படுகின்றது. முலையழற்சி, மார்பக இழைமநீர்க்கட்டி, முலைவலி போன்றவை மிக அடிக்கடி ஏற்படுகின்ற தீங்கற்ற நிலைமைகள்.  
சூலிற்குத் தொடர்பில்லாப் பாற்சுரத்தலிற்குப் பாலொழுக்கு என அழைக்கப்படுகிறது. இது சில மருந்துகளாலும் (மனக்குழப்ப நீக்கி மருத்துவம் போன்றவை), உயர் உடல் உளவழுத்ததாலும், உள்ளூறும் நீர்களின் ஒழுங்கின்மையாலும் ஏற்படலாம். கருப்பத்தின் போது தாயிடமிருந்து வளரூக்கி குழந்தையின் குருதியோட்டத்திற்குக் கடப்பதால் புதிதாகப் பிறந்த குழந்தைகளில் பாற்சுரத்தல் ஏற்படுகிறது.
# கொங்கை

## மருத்துவ முதன்மைத்துவம்

### மார்பகப் புற்றுநோய்

மார்பகப் புற்றுநோய் பெண்களின் இறப்பிற்கு முதன்மையானக் காரணங்களுள் ஒன்றாகத் இருக்கின்றது. உடல் நல வல்லுநரின் வழக்கமான மார்பகப் பரிசோதனைகள், முறையான முலை ஊடுகதிர்ப்படச் சோதனை, மார்பகத் தன்னாய்வு, நலம்பயக்கும் உணவுப்பழக்கம், மிகுந்த உடற்கொழுப்பைக் குறைக்க உடற்பயிற்சி போன்றவற்றில் ஈடுபடுவதன் மூலம் புற்றுநோய் ஏற்படும் விளைவு காரணிகளைக் குறைக்கமுடியும்.
# கொங்கை

## சமுதாயமும் பண்பாடும்

### பொது

கிறித்துவ உருவக்கலையின் சிலக்கலைப் படைப்புகளில், பெண்கள் ஒரு புனிதத்தியாகியாக மார்பங்களைத் துண்டித்துக் கொண்டு, அவற்றைத் தங்கள் கைகளிலோ, ஒரு தட்டிலோ வைத்து உயிர்நீத்தனர் என்று குறிப்பிட்டுச் சித்தரிக்கப்படுகின்றன; இதற்கு ஒர் எடுத்துக்காட்டு சிசிலியின் புனித ஆகத்தா.  
பெண்ணிய ஆர்வலர் குழு தங்கள் பரப்புரையுன் ஒரு பகுதியாக பாலியல் உறவு சுற்றுலாவாண்மை, மத நிறுவனங்கள், பாலின வேறுபாடு, தற்பாலினர் வெறுப்பு ஆகியவற்றிருக்கு எதிராக மேலாடையில்லா மறுப்புரைகளைப் பயன்படுத்துகிறது.
# கொங்கை

## சமுதாயமும் பண்பாடும்

### உடற்படம்

பல பெண்கள் தங்கள் பாலியல் கவர்ச்சிக்குத் தங்கள் மார்பகங்களை முதன்மையாகக் கருதுகின்றனர், இஃது அவர்களின் தன்னுணர்வுக்கு முதன்மையான பெண்மையின் அடையாளமாக உள்ளது. சிறு மார்பகங்களை உடைய ஒரு பெண் தனது மார்பகங்கள் குறைந்த கவர்ச்சியுடையதாகக் கருதலாம்.
# கொங்கை

## சமுதாயமும் பண்பாடும்

### ஆடை

பெண்மணி தங்களது பண்பாட்டின் வழக்கமாக வெற்று மார்பகங்களுடன் பாரம்பரிய தலைப்பாகையும் பாவாடையையும் அணிந்திருக்கிறாள்.]]
மார்பகங்கள் பெரும்பாலும் கொழுப்பிழைங்களாக இருப்பதால் உள்ளாடைப் போன்ற ஆடைகளை அணிவதால் அவற்றின் வடிவம் எல்லைக்குள் வார்ப்படும். பொதுவாக மேற்கத்தியப் பெண்கள் சுமார் 90% தங்கள் மார்பகங்களைத் தாங்குவதற்கு மார்புக்கச்சுகளை அணிகின்றனர். பெரும்பாலான மேற்கத்திய பண்பாடுகளின் சமூக வரையறைகளின் படி, பொதுவிடத்தில் மார்பகங்களை மறைப்பதென்றாலும், சமூகச்சூழலைப் பொறுத்து மறைத்தலளவு மாறுபடுகின்றது. பெண் மார்பகத்திற்குச் சில மதங்களில் விதிமுறைக் கற்பித்தல் வழியாகவோ, குறியீட்டுவளம் வழியாகவோ சிறப்பு உறழ்நிலையைச் சாட்டுகின்றனர். இசுலாமியத்தில் பொதுவிடத்தில் பெண்கள் தங்கள் மார்பகங்களை வெளிக்காட்டுவதற்குத் தடைசெய்கிறது.  
பலப் பண்பாடுகளில், வட அமெரிக்காவில் மேற்கத்திய பண்பாடுகள் உட்பட, மார்பகங்களைக் காமத்துடன் இணைக்கின்றது; மேலும், வெற்று மார்பகங்களை நாணமற்றதாகவோ, ஒழுக்கமற்றதாகவோ கருதுகின்றது. வடக்கு நமீபியாவிலுள்ள இம்பா போன்ற பண்பாடுகளில், பெண்கள் வெற்று மார்பகங்களுடன் இருப்பது வழக்கமானது; சில ஆப்பிரிக்க பண்பாடுகளில், எடுத்துக்காட்டாக தங்களின் தொடை காமம் மிகுந்ததால் பொதுவிடத்தில் வெளிக்காட்டப்படுவதில்லை ஆனால், மார்பக வெளிக்காட்டலுக்குத் தடை செய்யப்படவில்லை. ஒரு சில மேற்கத்திய நாடுகளில் பெண்கள் மேலாடையின்றி கடற்கரையில் இருப்பது ஏற்றுக்கொள்ளப்படுகிறது; என்றாலும், அது நகரமையத்தில் ஏற்றுக்கொள்ளப்படுவதில்லை. சிலப்பகுதிகளில் ஒரு பெண்ணின் மார்பகங்களை வெளிக்காட்டுவதென்பது, அவளின் முலைக்காம்புகளை மட்டுமே வெளிக்காட்டுவதற்குப் பொருந்தும்.  
பொதுவிடத்தில் தாய்ப்பாலூட்டல் குறித்த சமூக உளப்பான்மையும், சட்டங்களும் பரவலாக வேறுபடுகின்றன. பொதுவிடத்தில் தாய்ப்பாலூட்டல் பல நாடுகளில் பொதுவானது, சட்டப்படியும் பாதுகாப்பளிக்கிறது, அதைப் பொதுவாக ஒரு பிரச்சினையாகக் கருதப்படுவதில்லை. ஆயினும் இந்நடைமுறை சட்டப்படியோ, சமூகம் ஏற்கத்தகுந்தோ இருந்தாலும், மற்றவரின் உள்ளார்ந்த மறுப்புரையோ, எதிர்மறை கருத்தோ, தொல்லையோ காரணமாக சில அன்னையர் தாய்ப்பாலூட்டலுக்குப் பொதுவிடத்தில் மார்பகத்தை வெளிப்படுத்தத் தயங்குவர். உலகெங்கிலும் உள்ள அன்னையரில் சுமார் 63% பேர் பொதுவில் தாய்ப்பாலூட்டுவதாக மதிப்பிடப்பட்டுள்ளது. வெற்று மார்பகங்களுடைய பெண்களைச் சட்டப்படியாகவும், பண்பாடுபடியாகவும் ஆஸ்திரேலியாவிலும் ஐரோப்பாவிலும் உள்ள பொதுக் கடற்கரைகளில் ஏற்றுக்கொள்ளப்படுகின்றது.